शीर्षक: नाना पटोले : नरेंद्र मोदींचा चार्ज काढण्यासाठी मी प्रदेशाध्यक्षपदाचा चार्ज घेतला - #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
1. नरेंद्र मोदींचा चार्ज काढण्यासाठी मी प्रदेशाध्यक्षपदाचा चार्ज घेतला - नाना पटोले

"आतापर्यंत मॅच फिक्सिंगचा काळ खूप चालला. पण, आता मात्र सर्वसामान्यांना न्याय मिळेल. पंतप्रधान नरेंद्र मोदींचा चार्ज काढण्यासाठी मी प्रदेशाध्यक्षपदाचा चार्ज घेतला आहे," असा टोला महाराष्ट्र काँग्रेस प्रदेशाध्यक्ष नाना पटोले यांनी भाजपला लगावला. ते नागपुरात एका सभेत बोलत होते.

काँग्रेसच्या प्रदेशाध्यक्षपदाचा कार्यभार स्वीकारल्यापासून नाना पटोले चांगलेच आक्रमक झाले आहेत. ते केंद्र सरकार तसंच भाजपवर वेळोवेळी सडकून टीका करताना दिसत आहेत. शेतकऱ्यांच्या प्रश्नावर बोलताना त्यांनी बॉलिवूड कलाकारांवरसुद्धा निशाणा साधला होता. 

दरम्यान, नाना पटोले यांनी केंद्रीय दळणवळण मंत्री नितीन गडकरी यांच्यावरही जोरदार टीका केली. "नितीन गडकरी यांनी एक बंदर स्वस्तात विकलं. सध्या देशात फास्टटॅग सुरू करण्यात आलं आहे. या प्रक्रियेतही मोठा भ्रष्टाचार आहे. या विषयावरही आपण दोन-तीन दिवसांत बोलू," असंही नाना पटोले म्हणाले. ही बातमी टीव्ही 9 मराठीने दिली आहे.  

2. औरंगाबादमध्ये लस घेतलेले 2 डॉक्टर कोरोना पॉझिटिव्ह

लस घेऊनसुद्धा कोरोना व्हायरसची लागण झाल्याचा प्रकार औरंगाबादमध्ये समोर आला आहे. कोरोनाची लागण झालेल्या दोन्ही व्यक्ती डॉक्टर असून त्यांनी कोरोना लशीचा पहिला डोस घेतला होता. 

या दोन्ही डॉक्टरांमध्ये कोरोनाची सौम्य लक्षणे आढळून आली आहे. लसीचे दोन डोस घेतल्यानंतर चौदा दिवसांनी शरिरात अँटीबॉडी तयार होतात, त्यामुळे त्यांना ही लागण झाल्याचं महापालिकेच्या वैद्यकीय अधिकारी डॉ. नीता पाडळकर यांनी सांगितलं. 

पहिल्या डोसने लसीपासून संपूर्ण संरक्षण मिळत नाही. दुसऱ्या डोसनंतर 14 दिवसांनीच आपण सुरक्षित मानले जातो. त्यामुळे लस घेऊनही कोरोना झाला किंवा लस लागू पडली नाही, असं म्हणणं चुकीचं होईल, असं डॉ. पाडळकर म्हणाल्या. ही बातमी ई-सकाळने दिली आहे. 

3. सनी देओलच्या मतदारसंघात भाजप उमेदवाराला फक्त 9 मतं

तीन कृषि कायद्यांच्या विरोधात दिल्लीच्या सीमेवर गेल्या कित्येक दिवसांपासून शेतकरी आंदोलन सुरू आहे. याचा मोठा फटका भारतीय जनता पक्षाला बसल्याचं पंजाबमध्ये नुकत्याच झालेल्या स्थानिक स्वराज्य संस्थांच्या निवडणुकीत दिसून आलं. 

याठिकाणी भाजप खासदार सनी देओल याच्या मतदारसंघातील एका उमेदवारावला फक्त 9 मतं मिळाली. 

गुरुदासपूर नगरपालिकेच्या वॉर्ड क्रमांक 12 मध्ये...